English: I would like to ask a number of questions, please, Minister, because as we've said, this is an issue that is going to continue to affect communities across Wales because of the climate emergency. This isn't something that is concerning for the future, but is evidence of climate change and its impact now. And we must do more, I believe, to support those living in at-risk communities. You referenced the independent review rather than the inquiry. There is a distinction; I fought very hard for an inquiry, but was pleased that we were able to at least secure a review. But I would like clarity, Minister, in terms of how elected representatives will be able to submit evidence in terms of that review. I think it is crucial that work moves forward, and I know communities that have been affected yet again. Some of these that were devastated in 2020 and 2021 will, of course, want to submit more recent evidence, especially when there has been work, but that hasn't perhaps proved successful. Secondly, I would like to ask - . Following the devastating flooding of 2020, your predecessor emphasised the need for a national conversation and for greater support to be available for communities to become more resilient. I would like to ask: where is that direct support? Because the experience of communities across Wales that I've been speaking to is that it's very ad hoc, it's up to them, where you have people who are very proactive or may have expertise in this area, who are able to lead that as volunteers. There are some very effective schemes in place with flood action groups, but perhaps for communities that are more vulnerable and perhaps don't have that expertise, they feel that they're being left without that support. And something that was questioned at the time was, yes, we agree that a national conversation is needed, we won't be able to protect every home and business, unfortunately, but how do we have that national conversation, and who is going to lead that conversation? Because two years on, it hasn't happened, and I think we urgently need that. We've referenced before as a party the need for a Welsh flood forum as we see a national flood forum in England, a Scottish flood forum in Scotland, and what they do is go into communities to help with setting up things like flood action groups and providing that emergency response on the ground. That includes counselling, support and advice around housing and all sorts of things, because what we are also seeing now in many of the communities affected in 2020 and 2021 are perhaps the impact, because homes weren't dried out properly; people couldn't afford it because they didn't have insurance, and that's now creating huge health problems in terms of respiratory diseases. So, therefore, there is that need, I think, on the ground for a direct response. So, I would like to know where that national conversation is, who's going to be leading on that, and how that is going to facilitate, then, that resilience. Because I think just repeating 'communities need to become more resilient' doesn't actually help them in terms of becoming resilient, and I don't think it will take a lot of funding in terms of that support. Another point I would like to raise is what you referenced in terms of the skills gap, and this was also emphasised by Audit Wales in their report published before Christmas. Worryingly, it stated in that report that some local authorities aren't even able to put in bids for the funding that is available, because they don't have the staff and the expertise to develop those bids. Therefore, Audit Wales emphasised - quite a rare thing to say in the Senedd - that this isn't a matter that the funding isn't available; the funding is there, but local authorities aren't able to apply for the funding because of the skills gap. And worryingly as well, not all local authorities across Wales are able to implement the schemes either, which means that they're not able to avail of the funding through the co-operation agreement. Therefore, how are we addressing the skills gap you reference here? But, when we will receive an update as a Senedd, and are we assured that Natural Resources Wales have the number of staff to deal with flooding? They mentioned that, after the 2020 floods, at least 70 more staff members were needed. Are we assured that they have those staff in place, and how are we going to ensure that we are doing everything possible to ensure that no-one goes through flooding unnecessarily? Diolch.
Welsh: Fe hoffwn i ofyn nifer o gwestiynau, os gwelwch chi'n dda, Gweinidog, oherwydd fel rydym ni wedi dweud, mater yw hwn a fydd yn parhau i effeithio ar gymunedau ledled Cymru oherwydd yr argyfwng hinsawdd. Nid rhywbeth yw hyn sy'n peri pryder i'r dyfodol, ond tystiolaeth o newid hinsawdd a'i effaith nawr. Ac mae'n rhaid i ni wneud mwy, rwy'n credu, i gefnogi'r rhai sy'n byw mewn cymunedau sydd mewn perygl. Roeddech chi'n cyfeirio at yr adolygiad annibynnol yn hytrach na'r ymchwiliad. Mae yna wahaniaeth; fe wnes i frwydro yn galed iawn am ymchwiliad, ond roeddwn i'n falch ein bod ni wedi gallu sicrhau adolygiad o leiaf. Ond fe hoffwn i gael eglurder, Gweinidog, o ran sut y bydd cynrychiolwyr etholedig yn gallu cyflwyno tystiolaeth o ran yr adolygiad hwnnw. Rwyf i o'r farn ei bod hi'n hanfodol bod y gwaith yn symud yn ei flaen, ac rwy'n gwybod am gymunedau yr effeithiwyd arnyn nhw unwaith eto. Wrth gwrs, fe fydd rhai o'r rhain a gafodd eu effeithio'n ofnadwy yn 2020 a 2021 yn awyddus i gyflwyno tystiolaeth fwy diweddar, yn enwedig pan fo gwaith wedi bod, ond hwnnw efallai heb fod yn llwyddiant. Yn ail, fe hoffwn i ofyn - . Yn dilyn llifogydd dinistriol 2020, fe bwysleisiodd eich rhagflaenydd yr angen am sgwrs genedlaethol a bod mwy o gefnogaeth ar gael i gymunedau allu bod yn fwy cadarn. Fe hoffwn i ofyn: ble mae'r gefnogaeth uniongyrchol honno? Oherwydd profiad cymunedau yr wyf i wedi bod yn siarad â nhw ledled Cymru yw ei bod, am y tro, i raddau helaeth, yn gyfrifoldeb arnyn nhw, lle mae gennych chi bobl sy'n rhagweithiol iawn neu sydd ag arbenigedd yn y maes hwn, sy'n gallu arwain hynny wrth wirfoddoli. Fe geir rhai cynlluniau effeithiol iawn ar waith gyda grwpiau sy'n gweithredu o ran llifogydd, ond mewn rhai cymunedau sy'n fwy agored i niwed efallai nad yw'r arbenigedd hwnnw yno, maen nhw'n teimlo eu bod nhw'n cael eu gadael yn amddifad o'r cymorth hwnnw. A rhywbeth a gafodd ei amau ar y pryd oedd, ydym, rydym ni'n cytuno bod angen sgwrs genedlaethol, ond na fyddwn ni'n gallu diogelu pob cartref a busnes, yn anffodus, ond sut mae cael y sgwrs genedlaethol honno, a phwy sy'n mynd i arwain y sgwrs honno? Oherwydd ddwy flynedd yn ddiweddarach, nid yw honno wedi digwydd, ac rwyf i o'r farn fod angen honno arnom ni ar fyrder. Mae ein plaid ni wedi cyfeirio o'r blaen at yr angen am fforwm llifogydd Cymru pan welwn ni fforwm llifogydd cenedlaethol yn Lloegr, a fforwm llifogydd yn yr Alban, a'r hyn y maen nhw'n ei wneud yw mynd i gymunedau i helpu i sefydlu pethau fel grwpiau gweithredu llifogydd a darparu ymateb brys fel hyn ar lawr gwlad. Mae hynny'n cynnwys cwnsela, cefnogaeth a chyngor ynghylch tai a phob math o bethau eraill, oherwydd yr hyn yr ydym ni'n ei weld hefyd nawr efallai mewn llawer o'r cymunedau yr effeithiwyd arnynt yn 2020 a 2021 yw'r effaith, oherwydd na chafodd cartrefi pobl eu sychu yn briodol; nid oedd pobl yn gallu fforddio hynny oherwydd nad oedd ganddyn nhw yswiriant, ac mae hynny'n creu problemau iechyd enfawr o ran clefydau anadlol. Felly, mae'r angen hwnnw, rwy'n credu, ar lawr gwlad i fod ag ymateb sy'n uniongyrchol. Felly, fe hoffwn i wybod am y sefyllfa o ran y sgwrs genedlaethol honno, pwy fydd yn arwain honno, a sut fydd honno'n hwyluso'r cadernid hwnnw wedyn. Oherwydd rwyf i o'r farn nad yw ailadrodd 'mae angen i gymunedau fod yn fwy cadarn' mewn gwirionedd yn eu helpu nhw o ran bod yn fwy cadarn, ac nid wyf i'n credu y byddai'n cymryd llawer o gyllid o ran y gefnogaeth honno. Pwynt arall yr hoffwn ei godi yw'r hyn yr oeddech chi'n cyfeirio ato o ran bwlch sgiliau, ac fe gafodd hynny ei bwysleisio hefyd gan Archwilio Cymru yn eu hadroddiad a gyhoeddwyd cyn y Nadolig. Yn bryderus iawn, roedd yr adroddiad hwnnw'n dweud nad yw rhai awdurdodau lleol hyd yn oed yn gallu cyflwyno ceisiadau am y cyllid sydd ar gael, oherwydd nad oes ganddyn nhw'r staff na'r arbenigedd i ddatblygu'r ceisiadau hynny. Roedd Archwilio Cymru yn pwysleisio, felly - peth anghyffredin iawn i'w ddweud yn y Senedd - nad mater o ran diffyg cyllid ar gael yw hwn; mae'r arian ar gael, ond nid yw awdurdodau lleol yn gallu gwneud cais am yr arian oherwydd y bwlch sgiliau. Ac yn bryderus hefyd, nid yw pob awdurdod lleol ledled Cymru yn gallu gweithredu'r cynlluniau ychwaith, sy'n golygu nad ydyn nhw'n gallu manteisio ar y cyllid trwy'r cytundeb cydweithredu. Felly, sut rydym ni am fynd i'r afael â'r bwlch sgiliau yr ydych chi'n cyfeirio ato yma? Ond, pan fyddwn ni'n cael ein diweddaru yn y Senedd, ac a ydym ni'n sicr bod gan Cyfoeth Naturiol Cymru'r niferoedd o staff i ymdrin â llifogydd? Roedden nhw'n crybwyll, ar ôl llifogydd 2020, bod angen o leiaf 70 aelod arall o staff eto. A oes sicrwydd gennym ni fod y staff ganddyn nhw yn eu lle, a sut fyddwn ni'n sicrhau ein bod nhw'n gwneud popeth posibl i sicrhau nad oes neb yn profi llifogydd yn ddiangen? Diolch.